2016. gada 8. martā Noteikumi Nr. 144

Rīgā (prot. Nr. 12  20. §)

**Grozījumi Ministru kabineta 2000. gada 27. jūnija noteikumos Nr. 211 "Noteikumi par valsts profesionālās vidējās izglītības standartu un**

**valsts arodizglītības standartu"**

# Izdoti saskaņā ar

Izglītības likuma 14. panta 19. punktu un

Profesionālās izglītības likuma

23. panta otro daļu

 1. Izdarīt Ministru kabineta 2000. gada 27. jūnija noteikumos Nr. 211 "Noteikumi par valsts profesionālās vidējās izglītības standartu un valsts arodizglītības standartu" (Latvijas Vēstnesis, 2000, 244./246. nr.; 2004, 98. nr.; 2006, 138. nr.; 2008, 201. nr.; 2010, 144. nr.) šādus grozījumus:

1.1. papildināt noteikumus ar 6.2.4. apakšpunktu šādā redakcijā:

"6.2.4. dabaszinības vai fizika, vai ķīmija.";

1.2. papildināt noteikumus ar 6.3.4. apakšpunktu šādā redakcijā:

"6.3.4. literatūra.";

1.3. izteikt 8. punktu šādā redakcijā:

"8. Visās izglītības programmās iekļaut mācību kursu "Sabiedrības un cilvēka drošība" ar šādu saturu:

8.1. veselības izglītība;

8.2. vides izglītība;

8.3. izglītība darba vides drošības jomā;

8.4. izglītība valsts aizsardzības jomā.";

1.4. papildināt noteikumus ar 10.6. apakšpunktu šādā redakcijā:

"10.6. teorijas dalījumu humanitārajā un tehniskajā virzienā.";

1.5. izteikt 13.1.2. apakšpunktu šādā redakcijā:

"13.1.2. izglītības programmās, kuras izglītojamie uzsāk pēc pamatizglītības ieguves, – ne mazāk kā četri eksāmeni vispārizglītojošos mācību priekšmetos: centralizētais eksāmens latviešu valodā, centralizētais eksāmens vienā svešvalodā pēc izglītojamā izvēles, centralizētais eksāmens matemātikā un vismaz viens eksāmens pēc izglītojamā izvēles, kura apjoms izglītības programmā nav mazāks par 105 mācību stundām.";

 1.6. izteikt 2. pielikuma 1. tabulu un piezīmes šādā redakcijā:

"1. tabula

**Programmu apjoms**

|  |  |
| --- | --- |
| Izglītības programmas | Programmas apjoms |
| Programmas, kuras izglītojamais uzsāk pēc pamatizglītības ieguves | Vismaz 5760 stundu |
| Programmas, kuras izglītojamais uzsāk pēc vidējās izglītības ieguves | Vismaz 2120 stundu (izglītības tematiskai jomai "Mākslas" īstenojamas vismaz 3120 stundas, īstenošanas ilgums – vismaz 2 gadi) |

Piezīmes.

1. Patstāvīgā darba stundu skaits nedrīkst pārsniegt 15 procentu no programmas apjoma.

2. Obligātā profesionālā satura apjoms mūzikas, mākslas un horeogrāfijas profesionālās vidējās izglītības programmās, kuras izglītojamais uzsāk pēc atbilstošas nozares profesionālās ievirzes izglītības ieguves, var tikt samazināts ne vairāk kā par 10 procentiem no profesionālo mācību priekšmetu un prakses kopējā apjoma.";

 1.7. izteikt 2. pielikuma 3. tabulu un piezīmes šādā redakcijā:

"3. tabula

**Teorijas sadalījums**

|  |
| --- |
| Teorija – kopā 100 % |
| Vispārizglītojošie mācību priekšmeti – kopā 60 % | Profesionālie mācību priekšmeti – kopā 40 % |
| Humanitārais virziens | Sabiedrības un cilvēka drošība (7 %) |
| Izglītošanas jomas – kopā 100% |
| 45 % | 33 % | 22 % |
| valodas un komunikatīvās zinības | matemātika, dabas zinības un tehniskās zinības | sociālās zinības un kultūrizglītība |
| Mācību priekšmeti |
| latviešu valoda | matemātika | Latvijas un pasaules vēsture |

|  |  |  |  |
| --- | --- | --- | --- |
| pirmā svešvaloda | informātika | ekonomika |  |
| otrā svešvaloda | dabaszinības | literatūra |
| izvēles mācību priekšmeti | izvēles mācību priekšmeti | izvēles mācību priekšmeti |
| Tehniskais virziens |
| Izglītošanas jomas – kopā 100 % |
| 33 % | 45 % | 22 % |
| valodas un komunikatīvās zinības | matemātika, dabas zinības un tehniskās zinības | sociālās zinības un kultūrizglītība |
| Mācību priekšmeti |
| latviešu valoda | matemātika | Latvijas un pasaules vēsture |
| pirmā svešvaloda | informātika | ekonomika  |
| otrā svešvaloda | fizika vai ķīmija | literatūra |
| izvēles mācību priekšmeti | izvēles mācību priekšmeti | izvēles mācību priekšmeti |

Piezīmes.

1. Pieļaujamā atkāpe – trīs procenti. Izglītības programmās, kurās iepriekš apgūta vidējā izglītība, teoriju veido profesionālie mācību priekšmeti.

2. Mācību kursa "Sabiedrības un cilvēka drošība" veselības izglītības satura apguvei noteikt 24 mācību stundas, neieskaitot saturu, kas integrēts citos mācību priekšmetos.

3. Vides izglītību, izglītību darba vides drošības un valsts aizsardzības jomā var integrēt citos mācību priekšmetos.";

 1.8. izteikt 3. pielikuma 3. tabulu un piezīmes šādā redakcijā:

"3. tabula

Teorijas sadalījums

|  |
| --- |
| Teorija – kopā 100 % |
| Vispārizglītojošie mācību priekšmeti – kopā 60 % | Profesionālie mācību priekšmeti ‒ 40 % |
| Humanitārais virziens | Sabiedrības un cilvēka drošība (10 %) |
| Izglītošanas jomas – kopā 100 % |
| 45 % | 33 % | 22 % |
| valodas un komunikatīvās zinības | matemātika, dabas zinības un tehniskās zinības | sociālās zinības un kultūrizglītība |
| Mācību priekšmeti |
| latviešu valoda | matemātika | Latvijas un pasaules vēsture |
| pirmā svešvaloda | dabaszinības | literatūra |
| otrā svešvaloda | izvēles mācību priekšmeti | izvēles mācību priekšmeti |
| izvēles mācību priekšmeti | – | – |

|  |  |
| --- | --- |
| Tehniskais virziens |  |
| Izglītošanas jomas – kopā 100 % |
| 33 % | 45 % | 22 % |
| valodas un komunikatīvās zinības | matemātika, dabas zinības un tehniskās zinības | sociālās zinības un kultūrizglītība |
| Mācību priekšmeti |
| latviešu valoda | matemātika | Latvijas un pasaules vēsture |
| pirmā svešvaloda | fizika vai ķīmija | literatūra |
| otrā svešvaloda | – | – |
| izvēles mācību priekšmeti | izvēles mācību priekšmeti | izvēles mācību priekšmeti |

 Piezīmes.

1. Pieļaujamā atkāpe – trīs procenti.

2. Izglītības programmās, kuras uzsāk pēc pamatizglītības ieguves no 17 gadu vecuma un kurās mācību ilgums ir viens gads vai kurās iepriekš apgūta vidējā izglītība, teoriju veido profesionālie mācību priekšmeti.

3. Mācību kursa "Sabiedrības un cilvēka drošība" veselības izglītības satura apguvei noteikt 20 mācību stundas, neieskaitot saturu, kas integrēts citos mācību priekšmetos.

4. Vides izglītību, izglītību darba vides drošības un valsts aizsardzības jomā var integrēt citos mācību priekšmetos."

 2. Noteikumi stājas spēkā 2016. gada 1. septembrī, un tie attiecināmi uz izglītojamiem, kuri uzsāk mācības 1. kursā. Izglītojamiem, kuri turpina mācības 2. kursā un turpmākos kursos, piemēro regulējumu, kas bija spēkā līdz šo noteikumu spēkā stāšanās dienai.

Ministru prezidents Māris Kučinskis

Izglītības un zinātnes ministrs Kārlis Šadurskis